Am erschte Tag hei mir üs dr Monte Tamaro vorgno. D'Strecki het bim Parkplatz bir Talstation vor Bärgbahn Rivera agfange. Während's die erste paar Kilometer no äs relativs gmütlich Ifahre isch gsi,het de churz nach Casnotta die ersti saftigi Stiegig agfange. Grad im richtige Zytpunkt erreicht me de jewiels aber äs flächeres Teilstück, bevor's scho wieder i di nächsti Stiegig geit.Aber villech isch ou nume di manglhafti  Kondition im Früehlig tschuld gsi, dass es ä chli stränger gange isch. Irgendwenn hei mr de aber doch d'Bärgstation vor Bärgbahn erreicht.